google/wiki40b huggingface dataset:
Xi Kang

Xi Kang (kinesisk: 嵇康, pinyin: Xī Kāng, også transkribert Jí Kāng, også kjent som Shūyè 叔夜 og som Zhōngsàn Dàifu 中散大夫; født i 223 i staten Wei i Kina, død 262) var en dikter, filosof og musiker i de tre rikers tid. Han førte et tilbakketrukket og meditativt liv og regnet med å leve i hundre år ved hjelp av rett ernæring og livsstil. Når ikke det ble slik, er det fordi han ble henrettet i en alder av førti år.
Han komponerte Qin-komposisjonen 琴赋 Qínfù, og skrev om musikkens betydning og beskaffenhet (声无哀乐论 shēng wú āilè lùn – «musikken er uten sorg og glede»), han befattet seg med daoistiske metoder for livsforlengelse (养生论 yǎngshēng lùn) og mange andre emner.
I kinesisk historieskrivning beskrives han som et åndshistorisk enfant terrible og som usedelig konfucianismemotstander.  I sine verker gikk han inn for at man skulle gi sin egne forstand forrang foran autoritetsbeviser. Dette gjorde han ved hjelp av anekdotiske historier om kinesiske lærde skikkelser. Han satt under tvil en rekke overleverte beretninger. Men han betjente seg samtidig av konfucianske sitater for å underbygge sine oppfatninger. 
Xi Kang regnes som en av de syv vismenn i bambuslunden.
MS «Goya» (skip)

MS «Goya» var et tysk flyktningtransportskip som ble senket mot annen verdenskrigs avslutning. Minst 7 000 mennesker omkom.
Skipet (131 m langt, 17 m bredt) ble bygd som frakteskap på Akers mekaniske verksted i Oslo i 1940. Om kvelden den 16. april 1945 befant det seg breddfullt av flyktninger på vei fra Hela-halvøya ved Danzigbukten til det vestlige Tyskland. Da ble den oppdaget av den sovjetiske ubåten L3.
Ubåtkommandant kaptein Vladimir Konovalov gav angrepsordren ca. kl 23.52, og «Goya» sank på under syv minutter. Bare  172 passasjerer overlevde. Det nøyaktige antall omkomne er uvisst, fordi man avsluttet passasjerlisten etter at 7 000 var kommet med. Deretter hadde flere hundre stormet skipet. Sovjetunionen benektet lenge å ha senket skipet.
Den 16. april 2003 oppdaget en internasjonal ekspedisjon vraket på 76 meters dyp i Østersjøen.
In Tenderness He Sought Me

«In Tenderness He Sought Me» er en amerikansk salme. Teksten ble skrevet av W. Spencer Walton og publisert i The Coronation Hymnal i 1894. Melodien ble skrevet av Adoniram J. Gordon samme år.

Norsk versjon

Den norske tittelen er «Han søkte meg i nåde».
Drottningholmsmalmen

Drottningholmsmalmen, eller bare Malmen, er et område på Lovön i Ekerö kommune, nær Drottningholms slott. I sør avgrenses Malmen fra slottsparken gjennom Ekerövägen og i nord og øst grenser den til Mälaren.
Området ble planlagt av Gustav III som et industri- og håndverksamfunn, og kongen fikk tegnet en byplan for området med rettlinjede kvartaler. Planene ble dog aldri fullført. Området gir i dag inntrykk av et spontant framvokst område, med en i svensk sammenheng unik konsentrasjon av bolighus fra 1700- og 1800-årene.
I etterkrigstiden ble det oppført et titalls moderne villaeiendommer i området som brøt det enhetlige miljøet. Ledende arkitekter som Peter Celsing (to hus), Ralph Erskine, Nils Tesch og Bengt Lindroos oppførte boliger. De tre førstnevnte bosatte seg også i egentegnde hus i området.

Historie

På 1700-tallet var bebyggelsen uregulert og ble i begynnelsen bebodd av de håndverkere og andre som bygde slottet og dets omgivelser og senere av de som trengtes for vedlikeholdet av slottet og hoffets behov for tjenester.
I 1782 fikk området bystatus av Gustav III, som ville oppmuntre næringsdrivende til å etablere seg på stedet. I forbindelse med at Drottningholmsmalmen fikk byrettigheter ble det i 1783 opprettet en byplan av rutenettype som dog aldri ble fullført. Kun Långa raden og Dragonvägen i øst-vestretning samt Malmbacken og Kvarnbacken i nord-sørretning følger i dag rutenettmønsteret.
Det var Gustav III som fikk oppført Långa raden, blant annet for slottets administrasjon, vertshus samt andre bygninger siden det var nødvendig å skaffe plass for overnatting for slottets gjester og deres bevertning. Långa raden med Kavaljershuset, Apotekshuset, Kanslihuset og Inspektorsbostaden tilhører fremdeles slottet/staten og er statlige bygningsminner. 
Brorparten av bygningene er oppført før 1850 og er preget av en enkel 1700-hundretallsarkitektur med brutt tak, laftede og panelte vegger. En skole (lilla skolen) ble oppført omkring 1800, på samme tid ble det oppført en fattigstue og eiendommene Berghem og Carlottenberg. Ved Loviselund, i Malmens nordlige del ved det gamle ferjeleiet, ble det oppført et gjestgiveri i 1692, den tømrede bygningen er bevart og er i dag en fløy til Loviselund. På slutten av attenhundretallet ble det oppført ytterligere noen bolighus i en rikt utsmykket trearkitektur.
Scenegraf

En scenegraf er en datastruktur. Den er vanlig i mange applikasjoner og moderne videospill som benytter seg av vektorgrafikk. En scenegraf er en serie noder som er arrangert i en graf eller et tre. En trenode har mange barn, men bare en enkelt forelder, med den effekt at en forandring i foreldrenoden automatisk brer seg til alle dens barn. Programmer som er assosiert med en grupper av transformasjonsmatriser har ofte trestrukturer, fordi dette er en effektiv måte å foreta samlede transformasjoner på.
HTC Touch HD

HTC Touch HD er en Windows Mobile-basert mobiltelefon (Pocket PC) fra HTC. Den ble lansert høsten 2008.
Den har resistiv touchskjerm, men har ikke utskyvbart QWERTY-tastatur slik som bl.a. HTC Touch Pro har. Man har imidlertid qwerty-tastatur på skjermen når man skriver meldinger. Menysystemet er Touch Flo 3D, det samme som også bl.a. Touch Pro og Touch Diamond har. Kameraet er på 5 megapiksler.
Clifford Brown

Inspirasjon

To av "Brownie's" største inspirasjonskilder var Charlie Parker og trompetisten Fats Navarro.
Etter studier ved Maryland University, 
spilte han i Atlantic City i Tadd Damerons «Big Ten»,
derpå i Philadelphia-miljøet med Miles Davis, Fats Navarro, J. J. Johnson og Charlie Parker en tid.

Europa

Med Art Farmer ledet Brown en oktett med Arne Domnérus, Lars Gullin, Bengt Hallberg og andre, som foretok innspillinger i Stockholm (1953). Perioden avstedkom også Paris-innspillingene med Gigi Gryce (1953).
Brown medvirket i Chris Powells «Blue Flames» en tid, før han ble engasjert i Lionel Hamptons orkester (1953), på en Europa-turne der han også besøkte Norge.

Toneangivende ensemble

Derpå flyttet Brown til Art Blakeys band  og etablerte det toneangivende Max Roach-Clifford Brown Quintet (med Roach på trommer), Richie Powell piano, George Morrow bass og Harold Land/Sonny Rollins saksofon. Brown skrev blant annet jazzklassikeren Joy Spring (1954) til dette orkesteret. Browns briliante spill kan nytes til sitt fulle ved siden av en Sonny Rollins i toppform på plata (gitt ut i Rollins navn) "Plus Four" (Prestige, 1956).

Tragedien

Brown døde i en bilulykke før fylte 26 år, der også pianisten hans, Richie Powell (bror av Bud Powell) og dennes unge kone omkom. Hans siste innspilling var med Clifford Brown Sextet, med opptak fra 25. juni (The beginning and the end, 1956). Jazzmusikeren Benny Golson skrev senere klassikeren I remember Clifford (1957) til minne om Brown.
En av flere biografier er Nick Catalano, Clifford Brown : The Life and Art of the Legendary Jazz Trumpeter (2000).
Tuberopeplus

Utseende

Middelsstore, kraftige trebukker. Kroppsformen er kort og bred med markerte "skuldre" på dekkvingene, som er jevnt tilsmalnende bakover fra skuldrene. Antennene er lengre enn kroppen.

Utbredelse

Slekten er endemisk for Chile.
Ravnens skygge

Handlingen

Handlingen foregår i vikingtidens Island. Hovedpersonen Trausti vender tilbake til Island, og havner midt i en blodig ættestrid hvor hans mor blir dødelig såret og lederen av den andre ætten, Eirikur, blir drept. Trausti og Eirikurs datter Isold forelsker seg i hverandre, men Isold er allerede lovet bort til biskopens sønn. Den lokale biskop får opprettet fred og arrangerer Isold og Traustis bryllup.
MONUC

Mission de l'Organisation des Nations unies en République démocratique du Congo (MONUC) var en fredsbevarende FN-styrke opprettet 24. februar 2000 av FNs sikkerhetsråd ved resolusjon 1291. Styrken ble satt inn under den andre krigen i Kongo og fikk i oppdrag å følge opp fredsavtalen undertegnet av Den demokratiske republikken Kongos regjering og regjeringene i andre stater i regionen i Lusaka i juli 1999. MONUC skulle overvåke våpenhvilen mellom de ulike væpnede styrker i landet, men mandatet ble utvidet til en rekke andre oppgaver, blant annet knyttet til avvæpning, demobilisering og reintegrering av soldater. Mye av innsatsen var knyttet til konfliktene i Ituriprovinsen og Kivuregionen i det østlige Kongo og i Dongo i Sud-Ubangiprovinsen i nordvest. Fra 1. juli 2010 ble operasjonen gitt nytt mandat og nytt navn og er deretter kalt MONUSCO.
MONUC rådde ved utgangen av juni 2010 over en styrke på 18 653 soldater, 704 militærobservatører og 1 229 politifolk, til sammen 20 586 i uniform. I tillegg kom 973 internasjonale sivile og 2 783 lokalt ansatte. FNs fredskorps bidro med 641 frivillige til MONUC.
Gruppetto

Gruppetto (italiensk for «liten gruppe») er innen sykkelsport en betegnelse for den gruppen som dannes av de bakerste rytterne på harde etapper. Gruppettoen samarbeider typisk for å overholde tidsgrensen og dermed unngå diskvalifikasjon. Ofte vil feltets sprintere raskt danne en gruppetto på harde stigninger.
Ceratophyllidae

Utseende

Ceratopsyllidae er gjerne brunrøde eller mørkbrune lopper med avlang kroppsform, flattrykt fra sidene. De er gjerne middelsstore lopper.

Liv og utvikling

Ceratophyllidae suger blod fra gnagere og fugler. Man antar at familien opprinnelig gikk på gnagere (ekorn og beslektede grupper), men hoppet over på fugler på et senere tidspunkt. Som vanlig hos lopper lever larvene av avfall, hudrester og de voksne loppenes avføring, mens de voksne insektene er blodsugere.

Betydning for mennesker

Ingen av disse artene har mennesket som normal vert, men fugleloppa (Ceratophyllus gallinae) er den arten som vanligvis biter mennesker i Norge. Denne arten lever i ulike slags fuglereir, og kan komme inn i hus om det er fuglereir i tak eller vegger. Denne arten får man lett på seg om man rensker fuglekasser for gamle reir – et kjøttmeisreir kan inneholde flere tusen fuglelopper. Fugleloppa kan ikke overleve lenge på menneskeblod.

Utbredelse

Familien forekommer i alle verdensdeler bortsett fra Australia, men med flest arter i Holarktis. Arten Glaciopsyllus antarcticus, som lever i redene til stormfugler, er en av meget få landdyr-arter som forekommer på det antarktiske kontinentet ().
Det forente sørvestuniversitet

Det forente sørvestuniversitet (kinesisk: Guoli Xinan Lianhe Daxue, 国立西南联合大学; også Xinan Lianhe Daxue, 西南联合大学; kortform: Xinan Lianda, 西南联大; engelsk: National Southwestern Associated University) var en krigstidssammenslutning av Pekinguniversitetet, Tsinghuauniversitetet og Nankaiuniversitetet under den annen kinesisk-japanske krig. Det ble først (under et annet navn) etablert i Changsha, og måtte senere rømmes til Kunming i Yunnan. 
Etter krigen kunne de forskjellige universitetene gjenoppta sin virksomhet på sine opprinnelige campuser. 
Nobelprisvinnerne Chen Ning Yang og Tsung-Dao Lee har studert ved Det forente sørvestuniversitet.

Kulturminne

Kunming-campusen til universitetet ble i 2006 oppført på Folkerepublikken Kinas liste over kulturminner. Den ligger på området til det nåværende Yunnan pedagogiske universitet i Kunming (Yunnan shifan daxue).
Norgesmesterskapet i alpint 1993

Norgesmesterskapet i alpint 1993 var det norske mesterskapet i alpin skiidrett. Mesterskapet ble arrangert i Hafjell, Kvitfjell og Oppdal fra 1. til 6. april.
Fotografiens Hus

Fotografiens Hus er et felles tilholdssted for Norges Fotografforbund (NFF), Norske Reklamefotografer (NRF) og Institusjonsfotografenes Forening (IFF), beliggende i Rådhusgata 20 i Oslo.
Åpningen av Fotografiens Hus ble markert 28. februar 1999. Tidligere fotograf, politiker og forfatter Jo Benkow sto for den formelle innvielsen.
Huset rommer blant annet lokaler for NFFs sekretariat, styre- og møterom og bibliotek. Fotografiens Hus har også eget fotogalleri og egne nettsider.
Stiftelsen Kempe-Carlgrenska Fonden

Stiftelsen Kempe-Carlgrenska Fonden er en svensk almennyttig stiftelse som yter støtte til tiltak som fremmer barn og ungdoms oppvekstvilkår og utdannelse, både i Sverige og i Baltikum og Afrika. Bl.a. gir stiftelsen støtte til private skoler og pedagogisk forskning.
Stiftelsen ble etablert av Fanny Carlgren i 1951. Fanny Carlgren var datter av industrilederen Frans Kempe, som var direktør og styreformann i trelast- og papirkonsernet Mo och Domsjö AB (nå Holmen AB). Grunnlaget for konsernet ble lagt av den pommerskfødte forretningsmannen Carl Kempe (1799–1872). Fra sin far mottok Fanny Carlgren en betydelig arv. Hun hadde et stort sosialt engasjement, særlig for barn, og arven gjorde det mulig for henne å opprette en stiftelse som kunne yte betydelig støtte innen for disse områdene.
Stiftelsen Kempe-Carlgrenska Fonden har bl.a. gitt støtte til steinerskoler, men også til andre idealistiske private skoler.
Etter Fanny Carlgrens død overtok datteren Inga Kempe som leder for stiftelsen. Inga Kempe var i flere år også leder for Redd Barna og sterkt engasjert i spørsmål som gjaldt barn og ungdom.
Skipsmodelltank

Skipsmodelltanken i Trondheim er et større anlegg innviet i 1939 og endel utvidet i 1978. Ved anlegget drives undersøkelser av skip og båtskrog, oljeplattformer, havneanlegg, bølgefenomener og strømningsforhold med spredningsmønster for forurensning.
Det er en skipsmodelltank på 260 meter og et havsimuleringsbasseng på 50 x 80 meter med mulighet for forskjellige bølge og vindmønstre.
Taedong (elv)

Taedong (eller Taedongelva) er en elv i Nord-Korea. Den har sitt utspring i Rangrimfjellet nord i landet. Elva flyter sørvest og munner ut i Koreabukta ved byen Nampo. Før det renner elva blant annet gjennom landets hovedstad, Pyongyang. 
Elva er 439 km lang og har et nedslagsfelt på 16.573 km². Pyongyang ligger vel 110 km fra elvemunningen, Sunchon 192 km og Taehung 414 km.
Referert smerte

Referert smerte er smerte som man føler kommer fra et annet sted enn der man egentlig har vondt hvilket skjer fordi hjernebarken feiltolker hvor nervesignalene kommer fra. For eksempel vil nyrestein hos menn ofte gi smerter i pungen. Som regel er smerte fra innvollsorganer er vanskeligere å lokalisere enn smerter fra for eksempel huden.
American Dog Derby

American Dog Derby er et sledehundløp i Ashton, Idaho tredje helg i februar hvert år. Det er det eldste sledehundløp i USA, og det ble første gang arrangert i 1917. Løpet var populært på 1920-tallet til 1950-tallet. På 1960-tallet var det flere år uten noe løp. Årlige konkurranser ble gjenopptatt i 1993.
Squash under Stillehavslekene 1991

Squash under Stillehavslekene  1991. Squash var en av flere sporter som var med i de niende stillehavslekene som ble arrangert i Port Moresby i Papua Ny-Guinea i perioden 7. til 21. september 1991. Det var fjerde gangen som squash var med på programmet under stillehavslekene. Det var individuelle og lagkonkurranser for både menn og kvinner. Papua Ny-Guinea ble beste nasjon, de vant alle fire gullmedaljene.
MS «Vøringen» (1995)

MS «Vøringen», nå «Kostervind», er en katamaran bygget i 1995. Vøringen ble bygget for passasjerruten mellom Norheimsund-Odda. Da denne ruta ble nedlagt begynte «Vøringen» å gå i rute i Austevoll kommune. «Vøringen» gikk i rutefart for Norled på strekningen Norheimsund-Herand-Utne-Lofthus-Kinsarvik-Ulvik-Eidfjord om sommeren. Om vinteren ble båten brukt som reserve. Skipet ble solgt til svenske eiere i 2014, og ømdøpt til «Kostervind».
Darren Hayes

Savage Garden

Darren var vokalist i den Australske pop-duoen Savage Garden som i tillegg til Hayes besto av Daniel Jones.
Gruppen gav ut deres første singel I Want You i 1996. Debutalbumet Savage Garden ble utgitt i 1997 og hadde stor suksess blant annet i USA. Gruppens andre album Affirmation ble utgitt i 1999.
Gruppen ble splittet i 2001.

Soloalbumer

I 2002 kom Hayes ut med sitt første soloalbum Spin. Albumet fortsatte i samme musikalske stil som Affirmation.¨
Albumet er produsert av Walter Afanasieff som også produserte Affirmation. 
Spin solgte rundt 2 millioner på verdensbasis og hadde singler som "Insatiable" , "Strange Relationship", "Crush (1980 Me)" og "I Miss You". I 2004 kom soloalbum nr. 2 ut : The Tension and the Spark. Det hadde mer personlig og mørkere tekster enn Spin , og solgte mye dårligere. Dette førte etterhvert til at Darren brøt med plateselskapet Columbia i 2006.
Hayes grunnla dermed sitt eget  plateselskap Powdered Sugar og ga i 2007 ut sitt neste album This Delicate Thing We've Made. Hayes' 4. soloalbum var ferdig på høsten 2010 , og det ventes en ny singel fra dette albumet i løpet av senvåren 2011. Albumet er ventet å slippes til høsten 2011.
Vembli Fotballklubb

Historie

Vembli ble dannet i Oslo i 2003. Det hele startet med at Steinar Kolnes tok kontakt med Per-Aasmund Utgård og mente at Oslo hadde plass til enda et fotballag. Per-Aasmund var ikke overbevist ved første forespørsel og gjentatt masing måtte til før han takket ja. Flere venner og venners venner tente videre på ideen og etter et møte på Peppes Pizza Stortingsgaten ble det bestemt at Vembli FK skulle melde seg på den norske ligasystemet.
Navnet Vembli stammer fra puben Wembley pub på Sinsen der vennegjengen fulgte fotballkampene på storskjerm. Navnet Wembley ble underkjent og Vembli FK oppsto.
Steinar Kolnes og Per-Aasmund Utgård delte broderlig på styretitler og tok også med seg Øyvind Heggernes for å få hjelp på økonomien.
2004 ble Vembli FK medlem av Oslo fotballkrets og NFF, og var klar for 8 divisjonspill.

2004-sesongen

2004 sesongen var preget av at Vembli FK var en nyoppstartet klubb. Spillerstallen var ikke bred nok noe som førte til kamper hvor man slet med å få nok folk til kampene. 
Likevel endte sesongen med at plasseringen ble nummer 3, etter en liten bølgedal med 4 strake tap på høstsesongen.
Paul Roar Aagedal og Vegard Johnsen ble toppscorere med 17 mål hver. 
Mye lærdom ble tatt og med mye tid og planlegging høsten 2004, skulle Vembli FKs første gullalder begynne.

2005-sesongen

2005 sesongen var organisasjonen, stallen og erfaringene et år eldre. I tillegg var målmaskinen Lars Kristian Istad på plass. Vembli FK vant 8 divisjon avd.4 5 poeng foran klubbens første erkerival Indre Østham.
Største nedtur for Vembli FK denne sesongen var hjemme og bortetapet mot vennegjengen i Skruknott. Et av de få lagene Vembli FK ennå ikke har tatt en trepoenger på.

2006-sesongen

2006sesongen fortsatte der den forrige ble avsluttet for Vembli FK. Uten tap på de første 11 kampene, hadde Vembli FK opparbeidet seg en luke på topp.
Etter et par blemmer og stortap mot Oslojuvelene på høsten endte det med at årets seriemesterskap til Vembli FK ble vunnet på målforskjell.

2007-sesongen

6 divisjon avd.1 2007 var det aldri noe tvil. Vembli FK gikk ubeseiret gjennom hele sesongen og hadde 12 poengs margin til Rufus på 2.-plass ved veiens ende.
Det måtte et 3.-divisjonslag i Bøler IF til for å få tap for Vembli FK denne sesongen. I OBOS-cupens semifinale, ledet Vembli FK 2-1 til det gjensto 5 min.
Bøler IF får et omdiskutert straffespark som de setter i mål. Kampen går til ekstraomganger og Bøler IFs høyere divisjonskondis blir avgjørende. Kampen endte 5-2.
Dette året ble seriemesterskapet også kronet med kretsmesterskap.

2008-sesongen

5 divisjon avd. 1 2008 ble tøffere enn de forrige sesongene, selv om seriemesterskapet kunne feires 2 runder før endt termin. Vembli FK vant til slutt 3 poeng foran Romsås.
Kretsmesterskapet ble sikret med seier over Ljan og poeng mot Hammersborg. OBOS-cupen endte dette året skuffende i kvartfinalen med tap mot seriekollega Furuset.

Flest kamper for Vembli

*pr 13. januar 2009
Darlene Vogel

Som skuespiller

Vogels første rolle i en spillefilm var sciencefictionfilmen Tilbake til framtiden del II (1989). Hennes andre spillefilmer hvor hun hadde en mindre rolle er Ski School (1991), Angel 4: Undercover (1993), og Ring of Steel (1994).
Det er først og fremst for TV Darlene Vogel har jobbet. Hennes mest kjente rolle er politiserien Pacific Blue som syklende konstabel Chris Kelly fra 1996 til 1999. Hun var også med i såpeoperaen One Life to Live som doktor Melanie Farrell McIver fra 2000 til 2001. Hun har også hatt flere gjesteopptredener i TV-serier, som Full House, Northern Exposure, Boy Meets World og CSI: Crime Scene Investigation. Den nyeste TV-filmen hun har deltatt i er Relative Stranger (2009).
Webometrics

Webometrics Ranking of World Universities er en internasjonal rangering av nettsidene til universiteter som gjennomføres av CSIC, den største offentlige forskningsorganisasjonen i Spania. Rangeringen ble første gang gjennomført i 2004.
VM i cricket 2007

Verdensmesterskapet i cricket 2007, offisielt ICC Cricket World Cup 2007, ble arrangert mellom 13. mars og 28. april 2007 i åtte karibiske land. Arrangørlandene har stilt felles landslag, Vestindia, siden 1928, og mange i de angjeldende landene håper at infrastrukturen de bygger opp rundt turneringen vil gi et økonomisk løft for regionen. Flere kommentatorer trakk imidlertid de karibiske landenes evne til å arrangere VM i tvil, og tilskuertallene under VM var generelt lave. Australia vant VM-tittelen etter å gå gjennom turneringen ubeseiret, og ble dermed det første laget til å vinne tre VM på rad.
Elleve nasjoner var direkte kvalifisert til turneringen, som inneholder 16 lag. Omtrent 60 andre landslag kjempet om de fem siste plassene. Utvidelsen fra 14 til 16 lag har blitt kritisert, da cricketsporten drives på amatørbasis utenfor de ti største nasjonene, og amatørlagene regnes derfor ikke som gode nok. Amatørlaget fra Irland slo imidlertid ut Pakistan i gruppespillet, og ble nummer 8. Det forhindret ikke at man går tilbake til 14 lag i VM 2011.
Australia var regnet som en av favorittene selv om de hadde tapt de siste fem landskampene før VM og Sør-Afrika hadde tatt over plassen som verdens beste lag ifølge det internasjonale cricketrådets offisielle rangering. Sør-Afrika ble imidlertid slått ut i semifinalen., og Australia gjenerobret førsteplassen. Greg Chappell, tidligere australsk landslagsspiller med over 150 landskamper, hevdet før turneringen at sju eller åtte lag kunne vinne.
Alberto de Agostini nasjonalpark

Historie

Området ble besøkt av Charles Darwin. Pittoreske områder som Agostini Fjord ble oppdaget bare i det siste århundret.
Parken, sammen med Cabo de Hornos National Park, ble utpekt a Biosfærereservat av UNESCO i 2005, som kalles Cabo de Hornos.

Geografi

Parken har en svært uregelmessig kystlinje, som er sterkt innskåret av fjorder. Hjertet av parken er Cordillera Darwin, som bakker slippe bratt til sjøen. Fjellkjeden er dominert av Monte Darwin og Monte Sarmiento. Dalene ikke fylt ved havet er dekket av isbreer, som også opptar liten høye platåer.

Geology

Mye av landskapet i parken har blitt formet av isbreer. Den største isbre er Marinelli isbre, som er i en tilstand av retrett siden 2008. En av de vakreste delene av parken er Seno Pia, en bukt av Beaglekanalen. Breene og fjellene i dette området danner en fantastisk natur, som også omfatter det majestetiske fjellet Darwin. En annen isbre-relatert høydepunkt av parken er den Avenue av breene: Flere vakre isbreer ligger langs nordsiden av en arm av Beaglekanalen. Disse breene heter: España, Romanche, Alemania (også kjent som Roncagli), Italia, Francia og Holanda.

Ecoregion

Parken er en del av den Magellanske subpolar skoger ecoregionen. Dette uberørte kyst økosystem er hjemme til ulike arter av trær som Coihue av Magallanes (Nothofagus betuloides) og Canelo (Drimys winteri).

Dyrelivet

Dyrelivet er hovedsakelig marin og inkluderer Marin Otrer og søramerikanske sjøløver og Sydlige sjøelefanter.

Kilder

Parkens hjemmesiden